3. การประกอบธุรกิจของแต่ละประเภทการบริการ

ธุรกิจของบริษัทฯ สามารถแบ่งออกได้เป็น 5 กลุ่มหลัก ได้แก่ ธุรกิจนายหน้าซื้อขายหลักทรัพย์
ธุรกิจวาณิชธนกิจ ธุรกิจการลงทุน ธุรกิจตราสารหนี้ และธุรกิจซื้อขายสัญญาซื้อขายล่วงหน้า
โดยลักษณะของธุรกิจในแต่ละกลุ่ม มีดังนี้

3.1 ลักษณะการให้บริการ

3.1.1 ธุรกิจนายหน้าซื้อขายหลักทรัพย์

บริษัทฯ เริ่มให้บริการธุรกิจนายหน้าซื้อขายหลักทรัพย์ในวันที่ 9 สิงหาคม 2545
และลงทุนในบริษัทย่อยเมื่อวันที่ 15 กันยายน 2552 โดยบริษัทฯ เป็นสมาชิกตลาดหลักทรัพย์ฯ
หมายเลข 24
และยังให้บริการข้อมูลการวิเคราะห์หลักทรัพย์แก่ลูกค้าเพื่อใช้เป็นข้อมูลประกอบการตัดสินใจลงทุนด้วย
กลุ่มลูกค้าของบริษัทฯ มีทั้งลูกค้าบุคคลรายย่อย และลูกค้าสถาบันทั้งในและต่างประเทศ บริษัทฯ
และบริษัทย่อยมีรายได้ค่านายหน้าซื้อขายหลักทรัพย์จำนวน 461.30 ล้านบาท ส่วนของบริษัทฯ
426.18 ล้านบาท ในปี 2552 และส่วนของบริษัทฯ 145.83 ล้านบาท ในปี 2551 คิดเป็นร้อยละ
80.84 ร้อยละ 82.33 และร้อยละ 92.65 ของรายได้รวมในปี 2552 และ 2551

ตารางแสดงมูลค่าการซื้อขายหลักทรัพย์ส่วนของบริษัทฯ

  ------------------------------------------- ------------- -------------
                                              ปี 2551        ปี 2552

  มูลค่าการซื้อขายหลักทรัพย์รวมของ ตลท. (ล้านบาท)     3,919,874.3   4,338,479.3

  มูลค่าการซื้อขายหลักทรัพย์รวมของตลาดหลักทรัพย์ใหม่     61,335.7      90,499.9
  (ล้านบาท)                                                  

  จำนวนบริษัทหลักทรัพย์ที่เปิดดำเนินการ                38            38

  มูลค่าการซื้อขายหลักทรัพย์รวมของบริษัทฯ (ล้านบาท)     78,208.5      186,084.6

  ส่วนแบ่งการตลาด (ร้อยละ)                       0.98          2.15

  อันดับส่วนแบ่งการตลาด                           33            20

  มูลค่าการซื้อขายแยกตามประเภทลูกค้า (ล้านบาท)                     

  - บัญชีของบริษัทฯ *                             16,057.0      768.1

  - สถาบัน                                     14,202.6      9,894.8

  - ลูกค้าทั่วไป                                  47,948.9      176,320.1

  มูลค่าการซื้อขายแยกตามประเภทบัญชี (ล้านบาท)                      

  - Cash Account                              65,472.3      156,646.4

  - Credit Balance Account                    6,801.3       18,598.7

  - Internet Account                          5,934.9       11,737.9
  ------------------------------------------- ------------- -------------

* ประกอบด้วยบัญชีเงินลงทุนของบริษัทฯ และการแก้ไขรายการซื้อขายหลักทรัพย์ผิดพลาด

บัญชีซื้อขายหลักทรัพย์ของบริษัทฯ แบ่งได้เป็น 3 ประเภท ดังนี้

  1. บัญชีซื้อขายหลักทรัพย์ด้วยเงินสด (Cash Account) คือ
  บัญชีซื้อขายหลักทรัพย์ที่ลูกค้าจะต้องชำระราคาค่าซื้อหลักทรัพย์ให้บริษัทฯ ภายใน 3
  วันทำการนับถัดจากวันที่ซื้อหลักทรัพย์ และบริษัทฯ
  จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
  นับถัดจากวันที่สั่งขายหลักทรัพย์ได้ นับตั้งแต่วันที่ 1 มิถุนายน 2551
  ตลาดหลักทรัพย์แห่งประเทศไทยได้กำหนดให้ลูกค้าวางหลักประกันสำหรับการซื้อขายหลักทรัพย์ในบัญชีเงินสดในอัตราไม่ต่ำกว่าร้อยละ
  15 ของวงเงินซื้อขายหลักทรัพย์
  เพื่อป้องกันความเสี่ยงในเรื่องการชำระราคาในการซื้อขายหลักทรัพย์ฯ
  และเพื่อสร้างความมั่นคงให้กับระบบการซื้อขายหลักทรัพย์มากขึ้น

  2. บัญชีซื้อขายหลักทรัพย์ประเภท Cash Balance คือ
  บัญชีซื้อขายหลักทรัพย์ที่ลูกค้าจะต้องทำการวางเงินประกันเพื่อเปิดบัญชีซื้อขายหลักทรัพย์
  โดยให้ถือว่าเงินจำนวนดังกล่าวเป็นวงเงินที่ลูกค้าสามารถทำการสั่งซื้อหลักทรัพย์ได้
  และวงเงินซื้อขายหลักทรัพย์ของลูกค้าจะเปลี่ยนแปลงตามยอดวงเงินสดคงเหลือในบัญชีของลูกค้า
  แต่จะไม่เกินวงเงินสูงสุดที่บริษัทฯ อนุมัติให้ ทั้งนี้ ตั้งแต่วันที่ 1 กรกฎาคม 2551 เป็นต้นไป
  ตลาดหลักทรัพย์แห่งประเทศไทยได้ประกาศให้ลูกค้าทำการซื้อขายหลักทรัพย์ที่มีอัตราการซื้อขายหมุนเวียนสูง
  (Turnover List) และมีลักษณะตามที่ตลาดหลักทรัพย์ฯ
  และตามที่คณะกรรมการกำกับหลักทรัพย์และตลาดหลักทรัพย์ประกาศกำหนด ด้วยบัญชีประเภท
  Cash Balance

  3. บัญชีซื้อขายหลักทรัพย์ประเภทกู้ยืมเพื่อซื้อหลักทรัพย์ (Credit Balance) คือ
  บัญชีที่มีการให้กู้ยืมเงินเพื่อซื้อหลักทรัพย์
  ซึ่งลูกค้าจะต้องวางเงินหรือหลักทรัพย์เป็นการประกันการชำระหนี้ในอัตราส่วนขั้นต่ำของจำนวนเงินที่จะให้กู้ยืมเพื่อซื้อหลักทรัพย์
  (Initial Margin Rate) ไม่ต่ำกว่าอัตราที่สำนักงาน ก.ล.ต.
  หรือตลาดหลักทรัพย์แห่งประเทศไทยกำหนด ทั้งนี้ บริษัทฯ
  จะให้เปิดบัญชีกู้ยืมเงินเพื่อซื้อหลักทรัพย์ให้กับลูกค้าที่มีการซื้อขายหลักทรัพย์ผ่านบริษัทฯ
  อยู่ก่อนแล้วเป็นหลัก
  เมื่อพิจารณาแล้วเห็นว่าลูกค้าดังกล่าวมีฐานะทางการเงินที่มั่นคงและไม่เคยมีปัญหาในการผิดนัดชำระเงิน
  บริษัทฯ
  จะพิจารณาอนุมัติวงเงินให้กู้ยืมเพื่อซื้อหลักทรัพย์แก่ลูกค้าตามหลักเกณฑ์การพิจารณาอนุมัติและการควบคุมที่เคร่งครัดและรัดกุม
  โดยบริษัทฯ จะมีการกำหนดวงเงินสูงสุดในการกู้ยืมเพื่อซื้อหลักทรัพย์แก่ลูกค้าทุกรายไว้
  และการอนุมัติวงเงินให้กู้ยืมรวม ณ
  ขณะใดขณะหนึ่งนั้นจะต้องไม่เกินวงเงินสูงสุดซึ่งจะถูกกำหนดโดยคณะกรรมการบริษัท นอกจากนี้
  บริษัทฯ ยังให้บริการกู้ยืมเพื่อซื้อหลักทรัพย์แก่ลูกค้าโดยผ่านบริษัทหลักทรัพย์ เพื่อธุรกิจหลักทรัพย์
  จำกัด (“TSFC”) แทนการปล่อยกู้เองโดยตรงอีกด้วย

  ณ วันที่ 31 ธันวาคม 2552 บริษัทฯ
  มีลูกค้าเปิดบัญชีซื้อขายหลักทรัพย์ประเภทกู้ยืมเพื่อซื้อหลักทรัพย์ (Credit Balance) จำนวน
  321 ราย ซึ่งมีมูลหนี้รวม (Loan) จำนวน 471.34 ล้านบาท และมี มูลค่าทรัพย์สินรวม
  (Equity) จำนวน 1,193.34 ล้านบาท และมีลูกค้าใช้บริการผ่าน TSFC จำนวน 151 ราย
  ซึ่งมีมูลหนี้รวม (Loan) จำนวน 152.60 ล้านบาท และมี มูลค่าทรัพย์สินรวม (Equity)
  จำนวน 326.88 ล้านบาท

โดยบัญชีซื้อขายหลักทรัพย์ทุกประเภทบัญชี ลูกค้าสามารถเลือกที่จะซื้อขายผ่านโครงข่ายอินเตอร์เน็ต
(Internet Trading) ซึ่งลูกค้าสามารถส่งคำสั่งซื้อขายด้วยตนเองได้
แต่มูลค่าการซื้อขายจะไม่เกินวงเงินสูงสุดที่บริษัทฯ อนุมัติได้

นโยบายและระเบียบในการขออนุมัติเปิดบัญชีและวงเงินซื้อขายหลักทรัพย์

บริษัทฯ มีนโยบายในการพิจารณารับลูกค้าที่มีคุณภาพโดยประเมินความน่าเชื่อถือเกี่ยวกับข้อมูลต่างๆ
ของลูกค้า สำหรับกรณีลูกค้าบุคคลธรรมดา บริษัทฯ จะพิจารณาจากรายได้ประจำ
ประวัติทางการเงิน ฐานะทางการเงิน และหน้าที่การงาน เป็นต้น และสำหรับกรณีลูกค้านิติบุคคล
บริษัทฯ จะพิจารณาจากฐานะการเงินที่มั่นคง ผลประกอบการที่ดีของธุรกิจ
ความน่าเชื่อถือของกลุ่มผู้ถือหุ้น และผู้บริหาร เป็นต้น
ขั้นตอนการเปิดบัญชีและอนุมัติวงเงินซื้อหลักทรัพย์ของบริษัทฯ มีดังนี้

1.  เจ้าหน้าที่เปิดบัญชี/เจ้าหน้าที่การตลาด
    ชี้แจงหลักเกณฑ์ทั่วไปในการเปิดบัญชีเพื่อซื้อขายหลักทรัพย์/สัญญาซื้อขายล่วงหน้า หลักการลงทุน
    และความเสี่ยงให้แก่ลูกค้า จะต้องผ่านการทดสอบจากทางบริษัทฯ หรือ
    มีประสบการณ์การลงทุน บริษัทฯ พิจารณาความน่าเชื่อถือเกี่ยวกับข้อมูลของลูกค้า
    และตรวจสอบเครดิตของลูกค้า โดยให้พิจารณาถึงฐานะทางการเงิน การประกอบอาชีพ
    รายได้ประจำ และประวัติทางการเงิน

2.  เจ้าหน้าที่เปิดบัญชี/เจ้าหน้าที่การตลาด
    เรียกเอกสารประกอบการเปิดบัญชีซื้อขายหลักทรัพย์จากลูกค้า
    และให้ลูกค้าลงนามรับรองสำเนาเอกสารให้ครบถ้วน
    โดยเอกสารประกอบการเปิดบัญชีซื้อขายหลักทรัพย์มี ดังนี้

-   ใบคำขอเปิดบัญชีซื้อขายหลักทรัพย์

-   หนังสือสัญญาแต่งตั้งตัวแทนนายหน้าเพื่อซื้อขายหลักทรัพย์

-   หนังสือมอบอำนาจในกรณีที่ลูกค้ามอบอำนาจให้บุคคลอื่นกระทำการแทนลูกค้า

-   เอกสารประกอบการเปิดบัญชีอื่นๆ ดังนี้

  กรณีบุคคลธรรมดา

1. สำเนาบัตรประจำตัวประชาชน สำเนาหนังสือเดินทาง (กรณีลูกค้าชาวต่างประเทศ)
สำเนาใบสำคัญคนต่างด้าว หรือ

สำเนาบัตรประจำตัวข้าราชการ

  2. สำเนาทะเบียนบ้าน

  3. สำเนาบัญชีเงินฝากธนาคารในปัจจุบันและย้อนหลังไม่ต่ำกว่า 3 เดือน
  หรือหลักฐานอื่นใดที่แสดงมูลค่าของสินทรัพย์

  หรือฐานะของลูกค้า

  4. สำเนาเอกสารรับรองเงินเดือนหรือรายได้ของลูกค้า

  5. หนังสือขอให้หักบัญชีเงินฝากธนาคาร (ATS)

  กรณีนิติบุคคล

  1. สำเนาหนังสือรับรองการจดทะเบียนเป็นนิติบุคคลไม่เกิน 3 เดือน

  2. หนังสือบริคณห์สนธิและข้อบังคับ

  3. รายงานการประชุมคณะกรรมการบริษัท

  4. งบการเงินของลูกค้า (ปีปัจจุบันและย้อนหลัง 2 ปี)

  5. สำเนาบัตรประจำตัวผู้เสียภาษี

  6. สำเนาทะเบียนการค้าหรือสำเนาใบทะเบียนภาษีมูลค่าเพิ่ม (ภ.พ. 20)

  7. สำเนาบัตรประจำตัวประชาชน สำเนาหนังสือเดินทาง
  สำเนาใบสำคัญคนต่างด้าวหรือสำเนาบัตรประจำตัว/ข้าราชการ

  ของกรรมการผู้มีอำนาจ

  8. สำเนาทะเบียนบ้านของกรรมการผู้มีอำนาจลงนาม

3.  เจ้าหน้าที่เปิดบัญชี/เจ้าหน้าที่การตลาด ตรวจสอบความถูกต้อง ครบถ้วน
    และความสมบูรณ์ของรายละเอียดของข้อมูล จากนั้นลงนามในใบคำขอเปิดบัญชี

4.  เจ้าหน้าที่เปิดบัญชี/เจ้าหน้าที่การตลาดจัดส่งเอกสารประกอบการเปิดบัญชีเพื่อซื้อขายหลักทรัพย์ให้ฝ่ายบริหารความเสี่ยง
    เพื่อดำเนินการต่อไป

  อำนาจอนุมัติวงเงินภายใต้บัญชีเงินสด บัญชีอินเตอร์เน็ต บัญชี Credit Balance และ บัญชี
  Credit Balance ผ่าน TSFC โดยมีรายละเอียดดังนี้

  4.1 อำนาจการอนุมัติวงเงินซื้อขายหลักทรัพย์ ประเภทบัญชีเงินสด บัญชีอินเตอร์เน็ต บัญชี
  Credit Balance และ บัญชี

  Credit Balance ผ่าน TSFC และ/หรือวงเงินทุกบัญชีรวมกัน

+--------+-------------------------+----------------------------------+
| ลำดับที่  | วงเงินอนุมัติ               | ผู้มีอำนาจอนุมัติ                      |
+--------+-------------------------+----------------------------------+
| 1.     | วงเงินไม่เกิน 2.0 ล้านบาท   | รองกรรมการผู้จัดการ (SEVP)          |
|        |                         |                                  |
|        |                         | ผู้ช่วยกรรมการผู้จัดการ (EVP)          |
+--------+-------------------------+----------------------------------+
| 2.     | วงเงินไม่เกิน 10.0 ล้านบาท  | กรรมการผู้จัดการ (MD)               |
+--------+-------------------------+----------------------------------+
| 3.     | วงเงินไม่เกิน 20.0 ล้านบาท  | กรรมการผู้อำนวยการ (President)     |
+--------+-------------------------+----------------------------------+
| 4.     | วงเงินไม่เกิน 50.0 ล้านบาท  | ประธานเจ้าหน้าที่บริหาร (CEO)         |
+--------+-------------------------+----------------------------------+
| 5.     | วงเงินไม่เกิน 200.0 ล้านบาท | คณะกรรมการบริหาร (EDC)            |
+--------+-------------------------+----------------------------------+
| 6.     | วงเงินมากกว่า 200.0       | คณะกรรมการบริษัท (BOD)             |
|        | ล้านบาท                  |                                  |
+--------+-------------------------+----------------------------------+

4.2 อำนาจการอนุมัติวงเงินซื้อขายหลักทรัพย์ ประเภทบัญชีกู้ยืมเพื่อซื้อหลักทรัพย์ (Credit
Balance)

  -------- --------------------------- ----------------------------------
  ลำดับที่    วงเงินอนุมัติ                   ผู้มีอำนาจอนุมัติ

  1.       วงเงินไม่เกิน 10.0 ล้านบาท      ประธานเจ้าหน้าที่บริหาร (CEO)

  2.       วงเงินไม่เกิน 50.0 ล้านบาท      คณะกรรมการบริหาร (EDC)

  3.       วงเกินมากกว่า 50.0 ล้านบาท     คณะกรรมการบริษัท (BOD)
  -------- --------------------------- ----------------------------------

  4.3 อำนาจการอนุมัติวงเงินซื้อขายสัญญาซื้อขายล่วงหน้า (TFEX)

+--------+-------------------------+----------------------------------+
| ลำดับที่  | วงเงินอนุมัติ               | ผู้มีอำนาจอนุมัติ                      |
+--------+-------------------------+----------------------------------+
| 1.     | วงเงินไม่เกิน 2.0 ล้านบาท   | รองกรรมการผู้จัดการ (SEVP)          |
|        |                         |                                  |
|        |                         | ผู้ช่วยกรรมการผู้จัดการ (EVP)          |
+--------+-------------------------+----------------------------------+
| 2.     | วงเงินไม่เกิน 5.0 ล้านบาท   | กรรมการผู้จัดการ (MD)               |
+--------+-------------------------+----------------------------------+
| 3.     | วงเงินไม่เกิน 10.0 ล้านบาท  | กรรมการผู้อำนวยการ (President)     |
+--------+-------------------------+----------------------------------+
| 4.     | วงเงินไม่เกิน 50.0 ล้านบาท  | ประธานเจ้าหน้าที่บริหาร (CEO)         |
+--------+-------------------------+----------------------------------+
| 5.     | วงเงินมากกว่า 50.0 ล้านบาท | คณะกรรมการบริหาร (EDC)            |
+--------+-------------------------+----------------------------------+

5.  ฝ่ายบริหารความเสี่ยงดำเนินการตรวจสอบข้อมูลของลูกค้า ได้แก่ ความมีตัวตน
    ความน่าเชื่อถือ ฐานะทางการเงิน ความครบถ้วนของเอกสารหลักฐานประกอบการเปิดบัญชี
    ความเหมาะสมของวงเงิน และข้อมูลอื่นๆ ที่เกี่ยวข้องกับลูกค้า
    หลังจากนั้นจึงดำเนินการรวบรวมข้อมูลเอกสารหลักฐานทั้งหมดนำเสนอให้ผู้มีอำนาจของบริษัทฯ
    พิจารณาอนุมัติเปิดบัญชี

6.  เมื่อได้รับการอนุมัติวงเงินเปิดบัญชีแล้ว
    ฝ่ายบริหารความเสี่ยงจะแจ้งผลการอนุมัติให้เจ้าหน้าที่การตลาดที่ดูแลทราบ
    จากนั้นนำส่งเอกสารการเปิดบัญชีให้เจ้าหน้าที่เปิดบัญชีต่อไป

7.  เจ้าหน้าที่เปิดบัญชีตรวจสอบความสมบูรณ์ครบถ้วนของเอกสาร บันทึกข้อมูล
    และรหัสบัญชีลูกค้าเข้าระบบคอมพิวเตอร์ของบริษัทฯ
    โดยเมื่อเปิดบัญชีซื้อขายหลักทรัพย์ให้ลูกค้าเรียบร้อยแล้ว
    เจ้าหน้าที่เปิดบัญชีจะจัดทำหนังสือแจ้งการอนุมัติการเปิดบัญชีให้ลูกค้าทราบ

8.  สำหรับบัญชีซื้อขายหลักทรัพย์ประเภทกู้ยืมเงินเพื่อซื้อหลักทรัพย์
    ในกรณีที่ลูกค้าได้รับอนุมัติวงเงินแล้วฝ่ายค้าหลักทรัพย์จะนัดหมายวัน
    เพื่อทำสัญญากู้ยืมเงินซื้อขายหลักทรัพย์กับบริษัทฯ ภายใน 15 วัน
    นับตั้งแต่วันที่ได้รับอนุมัติวงเงิน

นโยบายควบคุมและติดตามลูกค้าซื้อขายหลักทรัพย์ในบัญชีเงินสด

บริษัทฯ มีมาตรการควบคุมดูแลการซื้อขายหลักทรัพย์ของลูกค้าอย่างรัดกุมเพื่อให้ถูกต้อง
และเป็นไปตามกฎเกณฑ์ของตลาดหลักทรัพย์แห่งประเทศไทย และสำนักงาน ก.ล.ต. ได้แก่
การกำหนดวงเงินให้ลูกค้าอย่างเหมาะสม การทบทวนวงเงินของลูกค้าเป็นประจำทุกปี
การกำหนดอำนาจอนุมัติวงเงินซื้อขายหลักทรัพย์อย่างเหมาะสม และรัดกุม
การกำหนดหลักเกณฑ์ในการควบคุมดูแลเจ้าหน้าที่รับอนุญาต เจ้าหน้าที่การตลาด
และบุคคลอื่นที่เกี่ยวข้อง เป็นต้น
โดยในระหว่างชั่วโมงการซื้อขายเมื่อเจ้าหน้าที่การตลาดรับคำสั่งซื้อขายหลักทรัพย์จากลูกค้า
และส่งคำสั่งเข้าสู่ระบบการซื้อขาย ระบบจะตรวจสอบวงเงินก่อนผ่านคำสั่งซื้อ
และจำนวนหลักทรัพย์ที่ลูกค้าฝากไว้กับบริษัทฯ ก่อนผ่านคำสั่งขาย
ทั้งนี้เพื่อให้การซื้อหรือขายหลักทรัพย์ในแต่ละรายการเป็นไปอย่างถูกต้อง
โดยทุกสิ้นวันฝ่ายตรวจสอบภายในและกำกับดูแลการปฏิบัติงานจะทำสรุปรายการซื้อขายแนบชำระราคาสุทธิของลูกค้าที่มีผลขาดทุนสูง
โดยจะพิจารณาประวัติการชำระเงินของลูกค้า และมูลค่าของหลักประกันประกอบ
เพื่อแจ้งให้ผู้บริหารทราบ และสามารถพิจารณาดำเนินการได้อย่างทันการณ์

นอกจากนี้ บริษัทฯ ยังมีระเบียบปฏิบัติภายในต่างๆ
เพื่อควบคุมดูแลการซื้อขายหลักทรัพย์และการชำระราคาของลูกค้า
เพื่อไม่ให้เกิดความเสี่ยงกับบริษัทฯ ได้แก่ เมื่อเกิดการชำระราคาล่าช้า บริษัทฯ
จะห้ามไม่ให้ลูกค้าซื้อหลักทรัพย์ชั่วคราวจนกว่าจะสามารถนำเงินมาชำระจนครบถ้วน
และหากลูกค้ามีปัญหาในการชำระเงิน บริษัทฯ จะพิจารณาปรับลดวงเงิน
รวมไปจนถึงการปิดบัญชีซื้อขายหลักทรัพย์ของลูกค้ารายที่มีปัญหาดังกล่าว

นโยบายควบคุมและป้องกันความเสี่ยงในการให้สินเชื่อเพื่อซื้อหลักทรัพย์

  1. ควบคุมการให้กู้ยืมเงินแก่บุคคลใดบุคคลหนึ่งไม่เกินกว่าร้อยละ 25.0
  ของเงินกองทุนของบริษัทฯ

  2. ควบคุมการให้กู้ยืมเงินแก่ลูกค้าทุกรายรวมกัน (ภายหลังหักค่าเผื่อหนี้สงสัยจะสูญ) ไม่เกินกว่า
  5 เท่าของเงินกองทุนของบริษัทฯ

  3. ควบคุมและดูแลการให้กู้ยืมเงินเพื่อไม่ให้กระจุกตัวในหลักทรัพย์ใดหลักทรัพย์หนึ่งอย่างใกล้ชิด
  และมีนโยบายที่จะให้กู้ยืมเงินเพื่อซื้อหลักทรัพย์แก่ลูกค้าทุกรายในหลักทรัพย์ใดหลักทรัพย์หนึ่งรวมกันไม่เกินกว่าร้อยละ
  5 ของทุนชำระแล้วของบริษัทฯ ที่ออกหลักทรัพย์นั้น

อย่างไรก็ตาม
คณะกรรมการบริหารอาจเห็นควรให้กำหนดหลักเกณฑ์/เงื่อนไขเป็นการเฉพาะสำหรับหลักทรัพย์ใดหลักทรัพย์หนึ่ง

  4.
  ฝ่ายบริหารความเสี่ยงจะเป็นหน่วยงานที่มีหน้าที่ในการกำหนดรายชื่อหลักทรัพย์และอัตรามาร์จิ้นเริ่มต้นสำหรับแต่ละหลักทรัพย์
  โดยพิจารณาจากปัจจัยพื้นฐาน สภาพคล่อง ความผันผวนของราคา
  โดยจะพิจารณาทบทวนรายชื่อหลักทรัพย์ดังกล่าวเป็นประจำอย่างน้อยเดือนละ 1 ครั้ง ทั้งนี้
  อัตรามาร์จิ้นเริ่มต้น (Initial Margin Rate)
  ของแต่ละหลักทรัพย์นั้นจะต้องไม่ต่ำกว่าที่กำหนดโดยสำนักงาน ก.ล.ต.
  หรือตามที่หน่วยงานกำกับดูแลของราชการกำหนด โดยบริษัทฯ
  กำหนดให้ลูกค้าต้องดำรงอัตรามาร์จิ้นรักษาสภาพ (Maintenance Margin Rate)
  ไว้ให้ไม่ต่ำกว่าอัตราที่ตลาดหลักทรัพย์แห่งประเทศไทยกำหนด
  ในกรณีที่ทรัพย์สินของลูกค้าลดลงจนเป็นผลให้มีอัตรามาร์จิ้นขั้นต่ำต่ำกว่าอัตราที่กำหนดไว้ บริษัทฯ
  จะดำเนินการเรียกหลักประกันเพิ่มหรือบังคับขายจนทำให้มูลค่าของทรัพย์สินเป็นไปตามเกณฑ์ที่กำหนด

  5. กำกับและดูแลมิให้มีการให้กู้ยืมเงินเพื่อซื้อหลักทรัพย์ที่บริษัทฯ
  หรือบริษัทในเครือเป็นผู้จัดจำหน่าย ภายในระยะเวลา 30 วัน
  นับแต่หลักทรัพย์ดังกล่าวเข้าทำการซื้อขายในตลาดหลักทรัพย์ฯ เป็นวันแรก

การแก้ไขรายการซื้อขายหลักทรัพย์ผิดพลาด

บริษัทฯ ได้กำหนดระเบียบและวิธีปฏิบัติ เมื่อต้องมีการแก้ไขรายการซื้อขายหลักทรัพย์ผิดพลาด ดังนี้

  1.
  การแก้ไขรายการซื้อขายหลักทรัพย์ผิดพลาดต้องเป็นรายการที่เกิดจากการปฏิบัติงานผิดพลาดของเจ้าหน้าที่การตลาด/เจ้าหน้าที่รับอนุญาตของบริษัทฯ
  จริง

  2. กำหนดให้รายการแก้ไขรายการซื้อขายหลักทรัพย์ผิดพลาด
  ต้องผ่านการอนุมัติจากผู้มีอำนาจบริษัทฯ ที่กำหนดไว้

  3. ผู้อนุมัติรายการจะต้องตรวจสอบหาสาเหตุเบื้องต้นก่อนการอนุมัติทุกครั้ง
  โดยมีหลักเกณฑ์การกำหนดผู้มีอำนาจอนุมัติ ดังนี้

ตารางแสดงหลักเกณฑ์การกำหนดผู้มีอำนาจอนุมัติในการแก้ไขรายการซื้อขายหลักทรัพย์ผิดพลาด

+---------------------+-----+-----------+------------+-------+------+
| รายการ              | เ   | ผู้อำนวยการ | ผ          | ร     | กรร  |
|                     | จ้าห | ฝ่าย       | ู้ช่วยกรรมการ | องกรร | มการ |
|                     | น้าที่ | ค้าหลักทรัพย์ | ผู้จ         | มการผ | ผู้จ   |
|                     | ผ   |           | ัดการสายงาน | ู้จัดการ | ัดการ |
|                     | ู้ส่งค |           | การตลาด    |       |      |
|                     | ำสั่ง |           |            |       |      |
+---------------------+-----+-----------+------------+-------+------+
| 1.                  | ✓   | ✓         | ✓          | ✓     | ✓    |
| ไม                  |     |           |            |       |      |
| ่มีความเสียหายเป็นตัวเงิน |     |           |            |       |      |
+---------------------+-----+-----------+------------+-------+------+
| 2.                  | ✓   | ✓         | ✓          | ✓     | ✓    |
| มีความเสียหายเป็นตัวเงิน |     |           |            |       |      |
| :                   |     |           |            |       |      |
| ไม่เกิน 10,000 บาท    |     |           |            |       |      |
+---------------------+-----+-----------+------------+-------+------+
|   > 10,000 บาท      |     | ✓         | ✓          | ✓     | ✓    |
|   ไม่เกิน 50,000 บาท  |     |           |            |       |      |
+---------------------+-----+-----------+------------+-------+------+
|   > 50,000 บาท      |     |           | ✓          | ✓     | ✓    |
|   ไม่เกิน 100,000 บาท |     |           |            |       |      |
+---------------------+-----+-----------+------------+-------+------+
|   > 100,000 บาท     |     |           |            | ✓     | ✓    |
|   ไม่เกิน 500,000 บาท |     |           |            |       |      |
+---------------------+-----+-----------+------------+-------+------+
|   > 500,000 บาท     |     |           |            |       | ✓    |
+---------------------+-----+-----------+------------+-------+------+

  4. บริษัทฯ ไม่มีนโยบายที่จะนำรายการผิดพลาดเข้าบัญชีบริษัท (Error Port)
  เว้นแต่เป็นรายการแก้ไขที่ไม่สามารถดำเนินการให้แล้วเสร็จภายในสิ้นวันนั้น
  โดยต้องได้รับอนุมัติจากผู้มีอำนาจของบริษัทฯ ตั้งแต่รองกรรมการผู้จัดการขึ้นไป

  5. กำหนดให้ดำเนินการปิดรายการแก้ไขรายการซื้อขายหลักทรัพย์ผิดพลาดอย่างช้าภายใน
  12.30 น. ของวันทำการถัดไป
  เว้นแต่จะได้รับอนุมัติจากผู้มีอำนาจตั้งแต่ผู้ช่วยกรรมการผู้จัดการสายงานการตลาดขึ้นไป

การพิจารณาทบทวนวงเงิน

บริษัทฯ กำหนดให้เจ้าหน้าที่ฝ่ายค้าหลักทรัพย์
และฝ่ายบริหารความเสี่ยงร่วมกันพิจารณาทบทวนวงเงินและข้อมูลเกี่ยวกับลูกค้าอย่างน้อยปีละครั้ง
เว้นแต่กรณีที่มีการเปลี่ยนแปลงข้อมูลที่มีนัยสำคัญ
ให้เจ้าหน้าที่ดำเนินการพิจารณาทบทวนวงเงินที่เหมาะสมให้แก่ลูกค้าโดยเร็ว

งานวิจัย

การได้รับข้อมูลข่าวสารและการวิเคราะห์ที่ถูกต้อง แม่นยำ และรวดเร็ว
เป็นปัจจัยที่สำคัญประการหนึ่งในการตัดสินใจลงทุน ซึ่งบริษัทฯ
ได้เล็งเห็นถึงความสำคัญของการวิเคราะห์ข่าวสารข้อมูลดังกล่าว
จึงให้ความสำคัญแก่ฝ่ายวิเคราะห์หลักทรัพย์เป็นอย่างมาก ฝ่ายวิเคราะห์หลักทรัพย์ของบริษัทฯ
จะทำการวิเคราะห์ครอบคลุมทั้งในด้านกลยุทธ์การลงทุน ภาวะตลาดหลักทรัพย์
การวิเคราะห์ปัจจัยพื้นฐานด้านเศรษฐกิจ ด้านอุตสาหกรรม ปัจจัยพื้นฐานรายบริษัท
และการวิเคราะห์ทางเทคนิค
โดยมีเป้าหมายในการให้คำแนะนำในการลงทุนแก่เจ้าหน้าที่การตลาดและลูกค้าของบริษัทฯ
ด้วยความถูกต้องตามหลักวิชาการและรวดเร็วทันต่อเหตุการณ์
เพื่อให้ลูกค้าได้รับข้อมูลเพื่อเป็นประโยชน์ต่อการตัดสินใจลงทุน
อันจะส่งผลให้ได้รับผลตอบแทนจากการลงทุนในระดับที่ดี

ฝ่ายวิเคราะห์หลักทรัพย์ของบริษัทฯ
ประกอบด้วยนักวิเคราะห์ที่มีประสบการณ์ทำการวิเคราะห์หมวดอุตสาหกรรมที่สำคัญ
รวมถึงบริษัทขนาดเล็กหรือบริษัทในหมวดอุตสาหกรรมที่มีมูลค่าตลาดไม่สูงแต่มีศักยภาพในการดำเนินธุรกิจในระดับที่ดี
ในปัจจุบันบทวิเคราะห์ของบริษัทฯครอบคลุมหลักทรัพย์ของบริษัทจดทะเบียนประมาณ 82 หลักทรัพย์
หรือประมาณร้อยละ 80 ของมูลค่าตลาดรวมของตลาดหลักทรัพย์ฯ
โดยมีรูปแบบรายงานที่หลากหลายตามกลุ่มลูกค้าเป้าหมาย

3.1.2 ธุรกิจวาณิชธนกิจ

ปัจจุบัน บริษัทฯ ประกอบธุรกิจวาณิชธนกิจโดยให้บริการเป็นที่ปรึกษาทางการเงิน
การจัดจำหน่ายหลักทรัพย์และรับประกันการจำหน่ายหลักทรัพย์
โดยทีมงานซึ่งประกอบด้วยบุคลากรที่มีประสบการณ์และมีความเชี่ยวชาญ
อีกทั้งมีความรู้ในด้านตลาดเงินและตลาดทุนทั้งในและต่างประเทศ โดยบริษัทฯ
ได้รับความเห็นชอบจากสำนักงาน ก.ล.ต. ในการให้บริการเป็นที่ปรึกษาทางการเงินตั้งแต่วันที่ 30
กันยายน 2545
และยังได้รับใบอนุญาตจากกระทรวงการคลังให้ประกอบธุรกิจการจัดจำหน่ายหลักทรัพย์อีกด้วย
โดยในปี 2552 บริษัทฯ และบริษัทย่อย มีรายได้จากธุรกิจวาณิชธนกิจเท่ากับ 10.12 ล้านบาท
ส่วนของบริษัทฯ มีรายได้ 6.33 ล้านบาท ในปี 2552 และ 6.68 ล้านบาท ในปี 2551
หรือคิดเป็นร้อยละ 1.77 ร้อยละ 1.22 และร้อยละ 4.24 ของรายได้รวมของบริษัทฯ ตามลำดับ
โดยสามารถจำแนกประเภทรายได้ได้ดังนี้

ตารางแสดงแยกรายได้ค่าธรรมเนียมธุรกิจวาณิชธนกิจ

  ---------------------------------------- -------------- ----------------
  รายได้ค่าธรรมเนียม (บาท)                    ปี 2551         ปี 2552 *

  1. รายได้ค่าธรรมเนียมการจัดจำหน่ายหลักทรัพย์     202,710        4,384,219

  2. รายได้ค่าธรรมเนียมที่ปรึกษาทางการเงิน        6,475,000      5,734,579

  รวม                                      6,677,710      10,118,798
  ---------------------------------------- -------------- ----------------

* งบการเงินรวม

นอกจากการเป็นที่ปรึกษาทางการเงินในการออกและเสนอขายหลักทรัพย์แล้ว บริษัทฯ
ยังให้บริการในการเป็นที่ปรึกษาด้านอื่นๆ อีก เช่น

-   การควบรวมกิจการ และการเข้าครอบงำกิจการ

-   การปรับปรุงโครงสร้างทางการเงิน

-   การศึกษาความเป็นไปได้ของโครงการหรือบริษัท

-   การประเมินมูลค่ากิจการ

-   การเข้าทำรายการประเภทต่างๆ ของบริษัทจดทะเบียน
    เพื่อให้เป็นไปตามกฎระเบียบของสำนักงาน ก.ล.ต. และตลาดหลักทรัพย์แห่งประเทศไทย
    เช่น การเพิกถอนหลักทรัพย์ของบริษัทจดทะเบียน
    การได้มาและจำหน่ายไปซึ่งสินทรัพย์ของบริษัทจดทะเบียน
    หรือการเข้าทำรายการเกี่ยวโยงกันของบริษัทจดทะเบียน เป็นต้น

ผลงานเป็นที่ปรึกษาทางการเงินของบริษัทฯ ในปี 2552 มีดังนี้

ตารางแสดงผลงานการเป็นที่ปรึกษาทางการเงิน ในปี 2552

+--------------+-------------------------------------------------------+
| บริษัท         | ลักษณะการให้บริการ                                       |
+--------------+-------------------------------------------------------+
| บมจ. เอ็ม     | ที่ปรึกษาการเงินอิสระเกี่ยวกับการได้มาซึ่งสินทรัพย์ รายการที่เกี่ยวโยง  |
| พิคเจอร์ส      | และการขอผ่อนผันการทำคำเ                                 |
|              | สนอซื้อหลักทรัพย์ทั้งหมดของกิจการโดยอาศัยมติที่ประชุมผู้ถือหุ้นของกิจการ |
| เอ           |                                                       |
| ็นเตอร์เทนเมนท์ |                                                       |
+--------------+-------------------------------------------------------+

สำหรับการจัดจำหน่ายหลักทรัพย์ บริษัทฯ
ให้บริการในการเป็นผู้จัดจำหน่ายและรับประกันการจำหน่ายหลักทรัพย์ทั้งตราสารหนี้และตราสารทุน
ในปี 2552 บริษัทฯ ได้เป็นเข้าร่วมจัดจำหน่ายหุ้นสามัญจำนวน 10 หลักทรัพย์
โดยเป็นหุ้นที่เสนอขายต่อประชาชนทั่วไปเป็นครั้งแรก (IPO) ทั้ง 10 หลักทรัพย์ โดยบริษัทฯ
ทำหน้าที่เป็นผู้จัดการการจัดจำหน่ายและรับประกันการจำหน่ายหุ้นสามัญจำนวน 2 บริษัท
และเป็นผู้ร่วมจัดการการจัดจำหน่ายและรับประกันการจำหน่ายหุ้นสามัญจำนวน 8 บริษัท ทั้งนี้
รายละเอียดผลงานการจัดจำหน่ายและรับประกันการจำหน่ายหลักทรัพย์ของบริษัทฯ ในปี 2552
มีดังนี้

ตารางแสดงผลงานการจัดจำหน่ายและรับประกันการจำหน่ายหลักทรัพย์ของบริษัทฯ ในปี 2552

+--------------+-------------------------------------------------------+
| บริษัท         | ลักษณะการให้บริการ                                       |
+--------------+-------------------------------------------------------+
| บมจ. เอเชีย   | ผู้จัดการการจัดจำหน่ายแล                                   |
| กรีน เอนเนอจี  | ะรับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก |
|              | (IPO)                                                 |
+--------------+-------------------------------------------------------+
| บมจ.         | ผู้จัดการการจัดจำหน่ายแล                                   |
| สย           | ะรับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก |
| ามโกลบอลเฮ้าส์ | (IPO)                                                 |
+--------------+-------------------------------------------------------+
| บมจ. แอปโซลูท | รับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก  |
| อิมแพค        | (IPO)                                                 |
+--------------+-------------------------------------------------------+
| บมจ. แฮลเชี่ยน | รับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก  |
| เทคโนโลยี่     | (IPO)                                                 |
+--------------+-------------------------------------------------------+
| บมจ. เจ มาร์ท | รับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก  |
|              | (IPO)                                                 |
+--------------+-------------------------------------------------------+
| บมจ.         | รับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก  |
| เสน          | (IPO)                                                 |
| าดีเวลลอปเม้นท์ |                                                       |
+--------------+-------------------------------------------------------+
| บมจ. มุ่งพัฒนา  | รับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก  |
| อินเตอร์       | (IPO)                                                 |
|              |                                                       |
| เนชั่นแนล      |                                                       |
+--------------+-------------------------------------------------------+
| บมจ. ยูบิลลี่    | รับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก  |
| เอ็นเตอร์ไพรส์  | (IPO)                                                 |
+--------------+-------------------------------------------------------+
| บมจ.         | รับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก  |
| เกียรติธนา     | (IPO)                                                 |
| ขนส่ง         |                                                       |
+--------------+-------------------------------------------------------+
| บมจ. เนชั่น    | รับประกันการจำหน่ายหุ้นสามัญที่เสนอขายต่อประชาชนทั่วไปเป็นครั้งแรก  |
| บรอดแคสติ้ง    | (IPO)                                                 |
|              |                                                       |
| คอร์ปอเรชั่น    |                                                       |
+--------------+-------------------------------------------------------+

นอกจากบริษัทฯ จะได้รับค่าธรรมเนียมจากการเป็นที่ปรึกษาทางการเงิน
และการจัดจำหน่ายและรับประกันการจำหน่ายหลักทรัพย์แล้ว
การให้บริการดังกล่าวยังเป็นการสนับสนุนธุรกิจนายหน้าซื้อขายหลักทรัพย์
โดยสร้างความพึงพอใจให้แก่ลูกค้าจากการได้รับจัดสรรหุ้นใหม่ที่เสนอขายอีกทางหนึ่งด้วย

3.1.3 ธุรกิจการลงทุน

บริษัทฯ มีนโยบายการลงทุนเพื่อเพิ่มรายได้ให้แก่บริษัทฯ อีกทางหนึ่ง ทั้งนี้ ในปี 2552 บริษัทฯ
และบริษัทย่อยมีรายได้จากธุรกิจการลงทุนเป็นจำนวน 33.38 ล้านบาท ส่วนของบริษัท 28.55
ล้านบาท และในปี 2551 ส่วนของบริษัทฯ จำนวน -20.41 ล้านบาท หรือคิดเป็น ร้อยละ 5.85
ร้อยละ 5.52 และร้อยละ -12.97 ของรายได้รวม ตามลำดับ
รายได้ดังกล่าวประกอบด้วยรายได้ดอกเบี้ย เงินปันผล กำไร (ขาดทุน) จากการซื้อขายหลักทรัพย์
และกำไร (ขาดทุน) จากการซื้อขายตราสารอนุพันธ์

สำหรับธุรกิจการลงทุน
คณะกรรมการบริษัทจะเป็นผู้พิจารณาจัดสรรวงเงินและกรอบนโยบายการลงทุน โดย บริษัทฯ
ได้มอบหมายให้บริษัทหลักทรัพย์จัดการกองทุนรวม (“บลจ.”)
เป็นผู้ดูแลบริหารการลงทุนในหลักทรัพย์จดทะเบียน โดยชำระค่าธรรมเนียมการบริหารกองทุนให้กับ
บลจ. สำหรับนโยบายการลงทุนนั้น บลจ. จะเป็นผู้พิจารณาเลือกลงทุนในหลักทรัพย์ต่างๆ
โดยประเมินจากข้อมูลต่าง ๆ จากการกรอกแบบสอบถามของบริษัทฯ ได้แก่ ผลตอบแทนที่คาดหวัง
ระดับของความเสี่ยงที่ยอมรับได้ ระยะเวลาของการถือหลักทรัพย์ เป็นต้น โดย บลจ.
จะรายงานการเคลื่อนไหวของพอร์ตลงทุนให้ผู้บริหารระดับสูงที่เกี่ยวข้องของบริษัทฯ
ได้ทราบทุกสิ้นวัน ในระหว่างปี 2552 บริษัทฯ ได้ทยอยลดการลงทุนโดยผ่าน บลจ.
ลงเพื่อนำเงินจากการลงทุนดังกล่าวไปใช้ในการหมุนเวียนของบริษัทฯ

3.1.4 ธุรกิจตราสารหนี้

ปัจจุบัน บริษัทฯ เป็นสมาชิกของสมาคมตลาดตราสารหนี้ไทย
และตลาดตราสารหนี้แห่งประเทศไทยในการให้บริการเป็นตัวแทนและซื้อขายตราสารหนี้ ในช่วงปี
2552 ภาวะการลงทุนในตลาดตราสารหนี้แห่งประเทศไทย
ยังคงได้รับความสนใจจากนักลงทุนรายย่อยน้อย ทำให้บริษัทฯ
พิจารณาที่ยังคงจะเน้นการให้บริการด้านตลาดทุนเป็นหลัก

ส่วนการให้บริการด้านเป็นตัวแทนสนับสนุนการซื้อ/ขายคืนหน่วยลงทุน (Selling Agent
Service) บริษัทฯ ได้รับเป็นตัวแทนสนับสนุนฯ เพิ่มขึ้นอีก 4 แห่งเป็นทั้งหมด 13 แห่ง ได้แก่
บริษัทหลักทรัพย์จัดการกองทุน นครหลวงไทย จำกัด บริษัทหลักทรัพย์จัดการกองทุน ทหารไทย จำกัด
บริษัทหลักทรัพย์จัดการกองทุน เอ็มเอฟซี จำกัด (มหาชน) บริษัทหลักทรัพย์จัดการกองทุนรวม วรรณ
จำกัด บริษัทหลักทรัพย์จัดการกองทุน อยุธยา จำกัด บริษัทหลักทรัพย์จัดการกองทุน ไอเอ็นจี
(ประเทศไทย) จำกัด บริษัทหลักทรัพย์จัดการกองทุน บีที จำกัด บริษัทหลักทรัพย์จัดการกองทุน
ยูโอบี (ไทย) จำกัด บริษัทหลักทรัพย์จัดการกองทุนรวม ซีมีโก้ จำกัด บริษัทหลักทรัพย์จัดการกองทุน
ทิสโก้ จำกัด บริษัทหลักทรัพย์จัดการกองทุน ฟินันซ่า จำกัด บริษัทหลักทรัพย์จัดการกองทุน
แอสเซทพลัส จำกัด และบมจ. หลักทรัพย์จัดการกองทุน กรุงไทย จำกัด โดยแบ่งเป็นประเภทดังนี้

  กองทุนรวมตราสารหนี้ 158 กองทุน กองทุนรวมหุ้นระยะยาว (LTF) 32 กองทุน

  กองทุนรวมตราสารทุน 14 กองทุน กองทุนรวมแบบยืดหยุ่นหรือบาลานซ์ 5 กองทุน

  กองทุนรวมที่ไปลงทุนต่างประเทศ 29 กองทุน กองทุนรวมเพื่อการเลี้ยงชีพ (RMF) 52 กองทุน

กองทุนอสังหาริมทรัพย์ 2 กองทุน

และมีการทำรายการซื้อหรือลงทุนในกองทุนรวมต่างๆ ทั้งปี 2552 จำนวน 637 ล้านบาท
และเป็นรายการขายคืนหรือสับเปลี่ยนออกทั้งปี 2552 จำนวน 675 ล้านบาท
ซึ่งมียอดค้างตามมูลค่าทรัพย์สินสุทธิที่ลงทุน ณ วันที่ 31 ธันวาคม 2552 เป็นจำนวน 293 ล้านบาท

 3.1.5 ธุรกิจซื้อขายสัญญาซื้อขายล่วงหน้า

บริษัทฯ ได้รับอนุญาตจากสำนักงาน ก.ล.ต. เมื่อวันที่ 14 ตุลาคม 2548
ให้ประกอบธุรกิจซื้อขายสัญญาซื้อขายล่วงหน้า รวมทั้งคุณสมบัติครบถ้วนในการเป็นสมาชิกของบริษัท
ตลาดอนุพันธ์ (ประเทศไทย) จำกัด (มหาชน) (Thailand Futures Exchange “TFEX”)
และบริษัท สำนักหักบัญชี (ประเทศไทย) จำกัด (Thailand Clearing House “TCH”)
โดยบริษัทฯ ได้เริ่มเปิดให้บริการการซื้อขายสัญญาซื้อขายล่วงหน้า ตั้งแต่วันที่ 17 มีนาคม 2551
เป็นต้นมา โดยในปี 2552 มีบัญชีซื้อขายสัญญาซื้อขายล่วงหน้า 588 บัญชี
ปริมาณการซื้อขายรวมทั้งสิ้น 103,506 สัญญา คิดเป็นมูลค่า 49,422.4 ล้านบาท ในปี 2551
มีบัญชีซื้อขายสัญญาซื้อขายล่วงหน้า 63 บัญชี ปริมาณการซื้อขายรวมทั้งสิ้น 16,829 สัญญา
คิดเป็นมูลค่า 5,674.4 ล้านบาท รายได้ค่านายหน้าจากการซื้อขายสัญญาซื้อขายล่วงหน้าของบริษัทฯ
และบริษัทย่อยจำนวน 36.43 ล้านบาท ส่วนของบริษัทฯ 32.79 ล้านบาท ในปี 2552
และส่วนของบริษัทฯ มีรายได้ 5.51 ล้านบาท ในปี 2551

แผนงานธุรกิจและแผนงานด้านตลาดของธุรกิจซื้อขายสัญญาซื้อขายล่วงหน้า
จะสร้างฐานลูกค้าจากกลุ่มลูกค้าเดิมที่ซื้อขายหลักทรัพย์กับบริษัทฯ
เนื่องจากลูกค้ากลุ่มนี้จะมีความรู้ความเข้าใจในการลงทุนระดับหนึ่ง สำหรับลูกค้ารายใหม่ของบริษัทฯ
จะเน้นลูกค้าที่มีฐานะทางการเงินที่ดี
มีความรู้และความเข้าใจเกี่ยวกับธุรกรรมทั้งการลงทุนในหลักทรัพย์และสัญญาซื้อขายล่วงหน้าเป็นอย่างดี
โดยได้กำหนดเป้าหมายสำหรับส่วนแบ่งตลาดไว้ใกล้เคียงกับส่วนแบ่งตลาดของบริษัทในตลาดหลักทรัพย์ฯ
ทั้งนี้ บริษัทฯ
ยังได้มีแผนงานประชาสัมพันธ์การให้บริการเป็นตัวแทนซื้อขายสัญญาล่วงหน้าทางสื่อสิ่งพิมพ์
และผ่านทางเว็บไซต์

ตารางแสดงมูลค่าการซื้อขายสัญญาซื้อขายล่วงหน้า

  ------------------------------------------- ------------- -------------
                                              ปี 2551        ปี 2552

  มูลค่าการซื้อขายรวมของตลาดอนุพันธ์ (ล้านบาท)        937,782       1,334,318

  ปริมาณการซื้อขายรวมของตลาดอนุพันธ์ (สัญญา)         2,148,620     3,075,318

  จำนวนบริษัทหลักทรัพย์ที่เปิดดำเนินการ                36            41

  มูลค่าการซื้อขายรวมของบริษัทฯ (ล้านบาท)            5,674.4       49,422.4

  ปริมาณการซื้อขายรวมของบริษัทฯ (สัญญา)             16,829        103,506

  ส่วนแบ่งการตลาด (ร้อยละ)                       0.30          1.68

  อันดับส่วนแบ่งการตลาด                           28            20
  ------------------------------------------- ------------- -------------

3.2 การตลาด ภาวะอุตสาหกรรมและการแข่งขัน

3.2.1 ภาวะอุตสาหกรรมและการแข่งขัน

ธุรกิจนายหน้าซื้อขายหลักทรัพย์

ณ สิ้นปี 2552 ดัชนีตลาดหลักทรัพย์แห่งประเทศไทย ปิดที่ระดับ 734.54 จุด เพิ่มขึ้นจาก 449.96
จุด เมื่อสิ้นปี 2551 หรือเพิ่มขึ้นคิดเป็นร้อยละ 63.2 โดยมูลค่าการซื้อขายหลักทรัพย์เฉลี่ยต่อวันในปี
2552 เพิ่มขึ้นเป็น 18,226 ล้านบาท จาก 16,118 ล้านบาท ในปี 2551
หรือเพิ่มขึ้นคิดเป็นร้อยละ 13.1 จำนวนบริษัทจดทะเบียนเพิ่มขึ้น 10 บริษัท เป็น 535 บริษัท ณ
สิ้นปี 2552 และมูลค่าหลักทรัพย์รวมตามราคาตลาดเพิ่มขึ้นเป็น 5,912,232 ล้านบาท ณ สิ้นปี
2551 จาก 3,590,376 ล้านบาท ณ สิ้นปี 2551 เพิ่มขึ้นร้อยละ 64.7

ในปี 2552 การลงทุนในตลาดหลักทรัพย์ฯ สดใสเกือบตลอดทั้งปี เช่นเดียวกับตลาดหุ้นทั่วโลก
ซึ่งสวนทางกับเศรษฐกิจที่หดตัวจากผลกระทบของวิกฤตการเงินโลก ทั้งนี้
ปัจจัยหลักที่มีอิทธิพลต่อการเคลื่อนย้ายเงินทุนเข้ามาในภูมิภาคเอเชียรวมถึงประเทศไทย
เริ่มมาจากมาตรการผ่อนคลายทางการเงินและการอัดฉีดสภาพคล่องจำนวนมากเป็นประวัติการณ์เข้าสู่ระบบการเงินโลก
ต้นทุนการกู้ยืมเงินดอลลาร์ระยะสั้นที่ต่ำลงเป็นประวัติการณ์จนเกือบเหลือศูนย์
ดึงดูดให้นักลงทุนกู้เงินดอลลาร์ที่มีต้นทุนต่ำเพื่อนำมาลงทุนในสินทรัพย์เสี่ยง
ส่งผลให้ค่าเงินดอลลาร์อ่อนค่าลง เห็นได้จาก Dollar Index ที่ปรับลดลงร้อยละ 4.9
ซึ่งมีผลให้สินทรัพย์เสี่ยงทุกประเภทปรับตัวสูงขึ้น
แม้ว่าในช่วงไตรมาสสุดท้ายตลาดหุ้นจะเผชิญกับความผันผวนเพราะเริ่มเกิดความกังวลว่าเศรษฐกิจโลกในปี
2553 อาจไม่ฟื้นตัวดีตามที่คาดการณ์ไว้ แต่ผลตอบแทนของสินทรัพย์เสี่ยงทั้งปี 2553
ก็ยังสูงกว่าในช่วงสถานการณ์ปกติ โดยราคาทองคำปรับตัวเพิ่มขึ้นร้อยละ 24.6 ราคาน้ำมัน (WTI)
ปรับตัวเพิ่มขึ้นถึงร้อยละ 78.0 จากสิ้นปี 2551 ที่ US$ 44.60/บาร์เรล
ดัชนีตลาดหุ้นในประเทศเกิดใหม่ (MSCI EM) ปรับตัวขึ้นถึงร้อยละ 74.5
สำหรับดัชนีตลาดหลักทรัพย์ฯ ปรับตัวเพิ่มขึ้นร้อยละ 63.2 ใกล้เคียงกับผลตอบแทนเฉลี่ยในภูมิภาค
และเป็นผลตอบแทนที่ดีที่สุดในรอบ 5 ปี
การลงทุนเป็นไปอย่างคึกคักด้วยมูลค่าการซื้อขายหลักทรัพย์เฉลี่ยต่อวันที่เพิ่มขึ้นร้อยละ 13.1 เป็น
1.8 หมื่นล้านบาท เป็นระดับที่สูงที่สุดในรอบ 5 ปี

  ตารางแสดงภาวะตลาดหลักทรัพย์แห่งประเทศไทย

  ----------------------------------- ------------ ----------- -----------
                                      ปี 2550       ปี 2551      ปี 2552

  ดัชนีตลาดหลักทรัพย์แห่งประเทศไทย ณ สิ้นงวด  858.10       449.96      734.54
  (จุด)                                                         

  จำนวนบริษัทจดทะเบียน (บริษัท)            475          476         535

  มูลค่าหลักทรัพย์รวมตามราคาตลาด (ล้านบาท)  6,636,069    3,568,223   5,912,232

  มูลค่าการซื้อขายหลักทรัพย์รวม (ล้านบาท)     4,271,820    3,981,230   4,428,979

  มูลค่าการซื้อขายหลักทรัพย์เฉลี่ยต่อวัน         17,097       16,118      18,226
  (ล้านบาท)                                                     

  อัตราส่วนราคาปิดต่อกำไรต่อหุ้น (เท่า)       12.6         7.0         25.6

  อัตราส่วนราคาปิดต่อมูลค่าตามบัญชีต่อหุ้น (เท่า) 2.0          1.0         1.6

  อัตราเงินปันผลตอบแทน (ร้อยละ)           3.3          6.6         3.6
  ----------------------------------- ------------ ----------- -----------

ที่มา : ตลาดหลักทรัพย์แห่งประเทศไทย

ณ สิ้นปี 2552 มีจำนวนบริษัทหลักทรัพย์ที่ได้รับใบอนุญาตการเป็นนายหน้าซื้อขายหลักทรัพย์จำนวน 41
บริษัท โดยมีบริษัทหลักทรัพย์ที่เป็นสมาชิกตลาดหลักทรัพย์แห่งประเทศไทยและเปิดดำเนินการจำนวน
39 บริษัท การแข่งขันในธุรกิจหลักทรัพย์ ยังอยู่ในระดับสูง ทั้งด้านการโยกย้ายพนักงานการตลาด
รวมถึงการแข่งขันด้านคุณภาพ และความหลากหลายในการให้บริการ

ตารางแสดงมูลค่าการซื้อขายหลักทรัพย์และส่วนแบ่งการตลาดของบริษัทฯ

  ----------------------------------- ----------- ------------ -----------
                                      ปี 2550      ปี 2551       ปี 2552

  มูลค่าการซื้อขายรวมของบริษัทฯ (ล้านบาท)    75,754.9    78,208.5     186,084.6

  ส่วนแบ่งการตลาดของบริษัทฯ (ร้อยละ)       0.9         0.9          2.15

  อันดับส่วนแบ่งการตลาด                   33          33           20
  ----------------------------------- ----------- ------------ -----------

ธุรกิจวาณิชธนกิจ

ภาวะเศรษฐกิจ ภาวะตลาดเงินและตลาดทุน
ตลอดจนเสถียรภาพทางการเมืองของประเทศมีผลต่อความสนใจของบริษัทต่างๆ
ในการนำหลักทรัพย์ของบริษัทเข้ามาทำการจดทะเบียนในตลาดหลักทรัพย์ฯ
รวมทั้งนโยบายส่งเสริมให้มีการนำบริษัทเข้าจดทะเบียนในตลาดหลักทรัพย์ฯด้วยการออกมาตรการจูงใจต่างๆ
เช่น การลดอัตราภาษีเงินได้นิติบุคคลของบริษัทจดทะเบียน อย่างไรก็ตาม ในปี 2550
เนื่องจากภาวะเศรษฐกิจมีความผันผวนค่อนข้างมาก
รวมทั้งผลกระทบจากความไม่แน่นอนทางการเมือง
ถึงแม้ตลาดหลักทรัพย์จะได้นำมาตรการการลดภาษีมาเป็นแรงจูง
แต่ไม่ส่งผลให้บริษัทเข้ามาจดทะเบียนเพิ่มขึ้นมากนัก โดยมีบริษัทจดทะเบียนในตลาดหลักทรัพย์ฯ
จำนวน 7 บริษัท คิดเป็นมูลค่าการระดมทุนจำนวน 10,782.50 ล้านบาท
และมีบริษัทเข้าจดทะเบียนในตลาดหลักทรัพย์ใหม่ จำนวน 6 บริษัท คิดเป็นมูลค่าการระดมทุนจำนวน
769.60 ล้านบาท สำหรับปี 2551 ภาวะเศรษฐกิจมีความผันผวนอย่างรุนแรง
โดยเฉพาะผลกระทบจากวิกฤตเศรษฐกิจในประเทศสหรัฐอเมริกาซึ่งส่งผลกระทบไปยังเศรษฐกิจทั่วโลก
รวมทั้งการปิดสนามบินสุวรรณภูมิของพันธมิตรประชาชน
ส่งผลทำให้ดัชนีราคาตลาดหลักทรัพย์ลดลงจาก 842.97 จุด ณ วันที่ 2 มกราคม 2551เป็น
449.96 จุด ณ วันที่ 30 ธันวาคม 2551 โดยนักลงทุนต่างชาติมียอดขายสุทธิถึงจำนวน
162,357.05 ล้านบาท โดยบริษัทที่เข้าจดทะเบียนในตลาดหลักทรัพย์ฯ และตลาดหลักทรัพย์ใหม่
ในปี 2551 มี จำนวน 9 บริษัท และ 3 บริษัทตามลำดับ คิดเป็นมูลค่าการระดมทุนจำนวน
18,389.30 ล้านบาท และ 375.00 ล้านบาท ตามลำดับ
ซึ่งการเข้าจดทะเบียนดังกล่าวเกิดขึ้นในช่วงครึ่งปีแรกของปี 2551 ทั้งสิ้น ในปี 2552
ภาวะเศรษฐกิจเริ่มฟื้นตัวขึ้น ดัชนีราคาตลาดหลักทรัพย์เพิ่มขึ้นจาก 449.96 จุด ณ วันที่ 30
ธันวาคม 2551 เป็น 734.54 จุด ณ วันที่ 30 ธันวาคม 2552
โดยนักลงทุนต่างชาติมียอดซื้อสุทธิถึงจำนวน 38,012.81 ล้านบาท
โดยมีบริษัทเข้าจดทะเบียนในตลาดหลักทรัพย์ฯ จำนวน 7 บริษัท คิดเป็นมูลค่าการระดมทุนจำนวน
4,852.40 ล้านบาท และมีบริษัทเข้าจดทะเบียนในตลาดหลักทรัพย์ใหม่ จำนวน 11 บริษัท
คิดเป็นมูลค่าการระดมทุนจำนวน 1,316.22 ล้านบาท

ตารางแสดงรายละเอียดของบริษัทจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่

+-------------------------------------+----------+----------+----------+
|                                     | ปี 2550   | ปี 2551   | ปี 2552   |
+-------------------------------------+----------+----------+----------+
| ตลาดหลักทรัพย์แห่งประเทศไทย (SET)       | 858.10   | 449.96   | 734.54   |
|                                     |          |          |          |
| ดัชนีตลาดหลักทรัพย์แห่งประเทศไทย ณ สิ้นงวด  |          |          |          |
| (จุด)                                |          |          |          |
+-------------------------------------+----------+----------+----------+
| จำนวนบริษัทจดทะเบียนใหม่ในตลาดหลักทรัพย์   | 7        | 9        | 7        |
+-------------------------------------+----------+----------+----------+
| มูลค่าการระดมทุน (ล้านบาท) *            | 1        | 1        | 4,852.40 |
|                                     | 0,782.50 | 8,389.30 |          |
+-------------------------------------+----------+----------+----------+
| จำนวนบริษัทจดทะเบียนที่เพิกถอนการจดทะเบียน | 8        | 9        | 8        |
+-------------------------------------+----------+----------+----------+
| จำนวนบริษัทจดทะเบียน                   | 475      | 476      | 475      |
+-------------------------------------+----------+----------+----------+
| มูลค่าหลักทรัพย์รวมตามราคาตลาด (ล้านบาท)  | 6,63     | 3,56     | 5,87     |
|                                     | 6,068.73 | 8,223.48 | 3,100.93 |
+-------------------------------------+----------+----------+----------+
| ตลาดหลักทรัพย์ใหม่ (MAI)                | 272.37   | 162.93   | 215.30   |
|                                     |          |          |          |
| ดัชนีตลาดหลักทรัพย์ใหม่ ณ สิ้นงวด (จุด)      |          |          |          |
+-------------------------------------+----------+----------+----------+
| จ                                   | 6        | 3        | 11       |
| ำนวนบริษัทจดทะเบียนใหม่ในตลาดหลักทรัพย์ใหม่ |          |          |          |
+-------------------------------------+----------+----------+----------+
| มูลค่าการระดมทุน (ล้านบาท)              | 769.60   | 375.00   | 1,316.22 |
+-------------------------------------+----------+----------+----------+
| จำนวนบริษัทจดทะเบียนที่เพิกถอนการจดทะเบียน | -        | -        | -        |
+-------------------------------------+----------+----------+----------+
| จำนวนบริษัทจดทะเบียน                   | 48       | 49       | 60       |
+-------------------------------------+----------+----------+----------+
| จำนวนบริษัทจดทะเบียนที่ย้ายจาก MAI ไป SET | -        | 1        | -        |
+-------------------------------------+----------+----------+----------+
| มูลค่าหลักทรัพย์รวมตามราคาตลาด (ล้านบาท)  | 3        | 2        | 3        |
|                                     | 8,268.98 | 2,152.86 | 9,130.85 |
+-------------------------------------+----------+----------+----------+

หมายเหตุ *
มูลค่าการระดมทุนไม่นับรวมในส่วนของหลักทรัพย์ที่จำหน่ายให้กับกรรมการและพนักงานของบริษัทจดทะเบียน

ที่มา : ตลาดหลักทรัพย์แห่งประเทศไทย

เพื่อเป็นการสร้างรายได้เสริมและสนับสนุนธุรกิจนายหน้าซื้อขายหลักทรัพย์
บริษัทหลักทรัพย์หลายแห่งได้หันมาเน้นธุรกิจวาณิชธนกิจจนทำให้การแข่งขันค่อนข้างรุนแรง โดย ณ
วันที่ 28 มกราคม 2553 มีบริษัทที่ได้รับความเห็นชอบจากสำนักงาน ก.ล.ต.
ในการให้บริการที่ปรึกษาทางการเงินจำนวน 77 บริษัท
และมีบริษัทหลักทรัพย์ที่ได้รับอนุญาตในการจัดจำหน่ายหลักทรัพย์จำนวน 41 บริษัท
โดยในการแข่งขันส่วนใหญ่จะเน้นการแข่งขันในด้านคุณภาพของทีมงาน
ประสบการณ์และความเชี่ยวชาญของการให้บริการและคำปรึกษาในธุรกรรมต่างๆ
ความคิดริเริ่มในการนำเสนอรูปแบบตราสารทางการเงินใหม่ๆ เพื่อบรรลุความต้องการของลูกค้า
ตลอดจนการสร้างความสัมพันธ์อันดีกับลูกค้า

3.2.2 ข้อได้เปรียบและกลยุทธ์การแข่งขัน

ท่ามกลางภาวะการแข่งขันที่รุนแรงในอุตสาหกรรม
และเพื่อบรรลุเป้าหมายในการเพิ่มส่วนแบ่งการตลาดในธุรกิจนายหน้าซื้อขายหลักทรัพย์ บริษัทฯ
มีข้อได้เปรียบและกลยุทธ์ในการแข่งขันดังนี้

1.  บริการที่มีคุณภาพ รวดเร็วและการสร้างสรรค์ใหม่ๆ (The Innovative Premium
    Broker)

  บริษัทฯ มุ่งเน้นการให้บริการคุณภาพเหนือระดับและการสร้างสรรค์ในรูปแบบใหม่ๆ (The
  Innovative Premium Broker) เพื่อตอบสนองความพอใจสูงสุดให้แก่ลูกค้า เช่น
  การปรับรูปแบบของ website ใหม่ให้มีรูปแบบ การนำเสนอ เนื้อหา
  และข้อมูลภายใต้เทคโนโลยีที่มีความทันสมัย จัดทำหนังสือรายงานบทวิเคราะห์หลักทรัพย์
  Momentum ราย 2 เดือน โดยจัดทำรูปเล่มที่สวยงาม
  และการจัดเนื้อหาที่ต่างจากบทวิเคราะห์ลักษณะเดิม นอกจากนี้ บริษัทฯ
  ยังมีแผนที่จะเสนอบริการใหม่ๆ อย่างต่อเนื่องในอนาคต

2.  การพัฒนาบุคลากรด้านการตลาด

  เนื่องจากธุรกิจหลักทรัพย์เป็นธุรกิจที่เน้นการบริการ บริษัทฯ
  จึงให้ความสำคัญเกี่ยวกับบุคลากรด้านการตลาดเป็นอย่างมาก
  โดยเริ่มตั้งแต่การคัดเลือกบุคลากรที่มีความรู้ความสามารถ และในระหว่างการปฏิบัติงาน บริษัทฯ
  ยังจัดให้มีโครงการอบรมพัฒนาความรู้ความสามารถในด้านต่างๆ
  ให้แก่เจ้าหน้าที่การตลาดอย่างต่อเนื่อง
  ไม่ว่าจะเป็นการฝึกอบรมจากหน่วยงานทั้งภายในและภายนอก เช่น
  การอบรมความรู้เกี่ยวกับผลิตภัณฑ์ทางการเงินเพิ่มเติม การวิเคราะห์ทางเทคนิค
  รวมถึงการอบรมต่างๆ ที่เกี่ยวกับตลาดการเงิน ทั้งนี้ เพื่อให้ลูกค้าของบริษัทฯ
  ได้รับบริการที่ดีที่สุดอย่างต่อเนื่อง

3.  การพัฒนางานวิเคราะห์หลักทรัพย์

  บริษัทฯ
  ให้ความสนับสนุนการพัฒนางานวิจัยควบคู่กับการพัฒนาธุรกิจนายหน้าซื้อขายหลักทรัพย์มาโดยตลอด
  โดยปัจจุบัน บริษัทฯ
  มีสายงานวิจัยเพื่อทำการวิเคราะห์หลักทรัพย์ที่ครอบคลุมการวิเคราะห์หลักทรัพย์ถึงจำนวน 82
  หลักทรัพย์ ซึ่งมีมูลค่าตลาดคิดเป็นประมาณร้อยละ 80 ของมูลค่าตลาดรวมของตลาดหลักทรัพย์ฯ
  ด้วยเจ้าหน้าที่วิเคราะห์หลักทรัพย์ที่มีความเชี่ยวชาญในอุตสาหกรรมต่างๆ
  จึงทำให้บทวิเคราะห์หลักทรัพย์ของบริษัทฯ
  เป็นที่ยอมรับซึ่งสามารถเห็นได้จากการที่มีบทวิเคราะห์หลักทรัพย์ของบริษัทฯ
  ถูกนำเสนอตามสื่อต่างๆ อย่างสม่ำเสมอ

4.  การพัฒนาบริการด้านวาณิชธนกิจ

  บริษัทฯ มีกลยุทธ์ที่จะพัฒนาบริการที่ปรึกษาทางการเงินให้ครอบคลุมทุกด้าน
  เพื่อเสนอบริการด้านการเงินที่เหมาะสมและมีคุณภาพสำหรับลูกค้าแต่ละราย
  โดยเน้นการสร้างผลงานให้เป็นที่ยอมรับ นอกเหนือจากงานที่ปรึกษาทางการเงินแล้ว บริษัทฯ
  ยังให้บริการการจัดจำหน่ายและรับประกันการจำหน่ายหลักทรัพย์
  เพื่อเสนอโอกาสในการลงทุนให้กับทั้งลูกค้าเดิมและลูกค้าใหม่อย่างต่อเนื่อง

5.  การควบคุมต้นทุนการดำเนินงานอย่างมีประสิทธิภาพ

  บริษัทฯ
  กำหนดนโยบายในการควบคุมต้นทุนในการดำเนินงานให้มีสัดส่วนที่เหมาะสมกับความสามารถในการหารายได้
  การลงทุนในทรัพย์สิน และบุคลากร ฝ่ายจัดการจะร่วมกันพิจารณาอย่างรอบคอบและระมัดระวัง
  โดยมุ่งเน้นที่ประสิทธิภาพและความสามารถในการให้บริการสูงสุด
  และไม่มีรายจ่ายที่เกินความจำเป็น
  เพื่อให้มีความสามารถในการทำกำไรแม้ในภาวะที่ตลาดซบเซา

6.  การเจาะกลุ่มลูกค้าใหม่ที่มีศักยภาพ

  บริษัทฯ
  มีเป้าหมายในการเจาะลูกค้ากลุ่มใหม่ที่มีศักยภาพและมีความสนใจที่จะลงทุนในตลาดหลักทรัพย์ฯ
  แต่ยังไม่เคยมีประสบการณ์ในการลงทุนมาก่อน โดยบริษัทฯ
  จะใช้วิธีการพบปะกับลูกค้าโดยตรงเพื่อเริ่มสร้างความสัมพันธ์ที่ดีกับลูกค้า
  อีกทั้งยังเป็นการให้ความรู้และความเข้าใจที่ถูกต้องเกี่ยวกับการลงทุนในตลาดหลักทรัพย์ฯ
  นอกจากนี้ ในการขยายฐานลูกค้าเพื่อเพิ่มจำนวนลูกค้ารายใหม่นั้น
  บริษัทฯยังได้จัดทำข้อตกลงกับธนาคารพาณิชย์ในการติดต่อหรือแนะนำบริการของบริษัทฯให้แก่ลูกค้าที่มีธุรกรรมกับธนาคาร
  และสนใจลงทุนในหลักทรัพย์เพื่อเป็นลูกค้าของบริษัทหลักทรัพย์อีกด้วย

7.  การสนับสนุนที่ดีจากกลุ่มผู้ถือหุ้น

  เนื่องจากกลุ่มผู้ถือหุ้นของบริษัทฯ เป็นผู้ที่มีความกว้างขวางในวงการธุรกิจ
  จึงทำให้มีความสัมพันธ์ที่ดีกับกลุ่มธุรกิจต่างๆ ซึ่งเป็นประโยชน์ต่อบริษัทฯ
  ในการช่วยหาลูกค้าที่มีคุณภาพ สำหรับธุรกิจนายหน้าซื้อขายหลักทรัพย์ และธุรกิจวาณิชธนกิจ
  ซึ่งธุรกิจเหล่านี้เป็นธุรกิจที่มีการแข่งขันสูงในปัจจุบัน

3.3 การจัดหาผลิตภัณฑ์และบริการ

3.3.1 แหล่งที่มาของเงินทุน

แหล่งเงินทุนส่วนใหญ่ของบริษัทฯ มาจากส่วนของผู้ถือหุ้น โดย ณ วันที่ 31 ธันวาคม 2552 บริษัทฯ
มีทุนจดทะเบียน 521.60 ล้านบาท ทุนชำระแล้วจำนวน 515.65 ล้านบาท
มียอดเงินกู้ระยะสั้นไม่เกิน 1 ปี คงค้างกับสถาบันการเงินจำนวน 140.0 ล้านบาท บริษัทฯ
มีวงเงินกู้ยืม และวงเงินหมุนเวียนในการชำระราคาหลักทรัพย์จากสถาบันการเงินรวมจำนวน
1,035.0 ล้านบาท เพื่อเป็นแหล่งเงินทุนสำรองให้เกิดความคล่องตัวในการดำเนินธุรกิจ

3.3.2 การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

-ไม่มี-

3.3.3 การดำรงเงินกองทุนสภาพคล่องสุทธิ

ณ วันที่ 31 ธันวาคม 2551 และ วันที่ 31 ธันวาคม 2552 บริษัทฯ
มีอัตราส่วนเงินกองทุนสภาพคล่องสุทธิต่อหนี้สินทั่วไปคิดเป็นร้อยละ 329.88 และร้อยละ 76.87
ตามลำดับ ซึ่งเกินกว่าอัตราขั้นต่ำที่ร้อยละ 7.0
ตามเกณฑ์การดำรงเงินกองทุนสภาพคล่องสุทธิต่อหนี้สินทั่วไปตามที่สำนักงาน ก.ล.ต. กำหนด